title: 2008/75/KE: Deċiżjoni tal-Kunsill tal- 21 ta’ Jannar 2008 rigward il-pożizzjoni li għandha tieħu l-Komunità fil-Kunsill Internazzjonali tal-Kafé rigward il-ħatra ta' Depożitarju tal-Ftehim Internazzjonali tal-Kafé 2007

text:
               25.1.2008

               MT

               Il-Ġurnal Uffiċjali ta’ l-Unjoni Ewropea

               L 22/20

         DEĊIŻJONI TAL-KUNSILL
   tal-21 ta’ Jannar 2008
   rigward il-pożizzjoni li għandha tieħu l-Komunità fil-Kunsill Internazzjonali tal-Kafé rigward il-ħatra ta' Depożitarju tal-Ftehim Internazzjonali tal-Kafé 2007
   (2008/75/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 133 (1) sa (4), flimkien ma’ l-Artikolu 300 (2), it-tieni subparagrafu tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Kunsill Internazzjonali tal-Kafé fit-98 laqgħa tiegħu permezz tar-Riżoluzzjoni 431 tat-28 ta' Settembru 2007 adotta t-test tal-Ftehim Internazzjonali l-ġdid dwar il-Kafé għall-2007;

               (2)

               Il-Ftehim Internazzjonali dwar il-Kafé ta' l-2001 ġie estiż għal sena mill-1 ta' Ottubru 2007 sat-30 ta' Settembru 2008 permezz tar-Riżoluzzjoni 432 tat-28 ta' Settembru 2007;

               (3)

               Skond id-dispożizzjonijiet ta' l-Artikolu 2(10) tal-Ftehim Internazzjonali tal-Kafé ta' l-2007, id-Depożitarju futur tal-Ftehim għandu jinħatar b'Deċiżjoni tal-Kunsill tal-Kafé skond il-Ftehim Internazzjonali tal-Kafé attwali ta' l-2001. Din id-Deċiżjoni għandha tittieħed b'kunsens qabel il-31 ta' Jannar 2008;

               (4)

               L-istabbiliment tad-Depożitarju huwa fl-interess tal-Komunità Ewropea;

               (5)

               Għandha tiġi determinata l-pożizzjoni tal-Komunità Ewropea dwar din il-kwistjoni fil-Kunsill Internazzjonali tal-Kafé;

         IDDEĊIEDA KIF GEJ:
   Artikolu
   Il-pożizzjoni tal-Komunità Ewropea fi ħdan il-Kunsill Internazzjonali tal-Kafé għandha tkun li tivvota favur il-ħatra ta' l-Organizzazzjoni Internazzjonali tal-Kafé bħala Depożitarju tal-Ftehim Internazzjonali dwar il-Kafé ta' l-2007.

      Magħmula fi Brussell, 21 ta’ Jannar 2008.

            Għall-Kunsill

            Il-President

         I. JARC


title: 2007/45/KE: Deċiżjoni tal-Bank Ċentrali Ewropew tal- 15 ta' Diċembru 2006 li tistabbilixxi l-miżuri meħtieġa għall-kontribuzzjoni lill-Bank Ċentrali Ewropew tal-valur propjetarju akkumulat u għall-aġġustament tal-klejms tal-banek ċentrali nazzjonali ekwivalenti għall-assi tar-riżervi barranin ittrasferiti (BĊE/2006/24)

text:
               31.1.2007

               MT

               Il-Ġurnal Uffiċjali ta’ l-Unjoni Ewropea

               9

         DEĊIŻJONI TAL-BANK ĊENTRALI EWROPEW
   tal-15 ta' Diċembru 2006
   li tistabbilixxi l-miżuri meħtieġa għall-kontribuzzjoni lill-Bank Ċentrali Ewropew tal-valur propjetarju akkumulat u għall-aġġustament tal-klejms tal-banek ċentrali nazzjonali ekwivalenti għall-assi tar-riżervi barranin ittrasferiti
   (BĊE/2006/24)
   (2007/45/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, b'mod partikolari l-Artikolu 30,
   Billi:

               (1)

               Minħabba s-sħubija tal-Bulgarija u r-Rumanija fl-Unjoni Ewropea u minħabba li l-BĊNi rispettivi tagħhom se jissieħbu fis-Sistema Ewropea ta' Banek Ċentrali (SEBĊ) fl-1 ta' Jannar 2007, id-Deċiżjoni BĊE/2006/21 tal-15 ta' Diċembru 2006 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) tistabbilixxi b'effett mill-1 ta' Jannar 2007, l-ippeżar il-ġdid assenjat lil kull BĊN li se jkun membru tas-SEBĊ fl-1 ta' Jannar 2007, fl-iskema għas-sottoskrizzjoni tal-kapital imkabbar tal-Bank Ċentrali Ewropew (BĊE) (minn issa 'l quddiem l-“ippeżar ta' l-iskema kapitali” u l-“iskema kapitali” rispettivament).

               (2)

               Għalhekk, il-klejms li l-BĊE ikkredita skond l-Artikolu 30.3 ta' l-Istatut lill-BĊNi ta' l-Istati Membri li adottaw l-euro (iktar 'il quddiem il-“BĊNi parteċipanti”), li huma ekwivalenti għall-kontribuzzjonijiet ta' assi ta' riżervi barranin tal-BĊNi parteċipanti' lill-BĊE (iktar 'il quddiem il-“kejms”) għandhom bżonn jiġu aġġustati. Dawk il-BĊNi parteċipanti li l-klejms tagħhom jiżdiedu minħabba t-tkabbir ta' l-iskema kapitali fl-1 ta' Jannar 2007 għandhom għalhekk jagħmlu trasferiment kumpensatorju lill-BĊE, waqt li l-BĊE għandu jagħmel trasferiment kupensatorju lil dawk il-BĊNi parteċipanti li l-klejms tagħhom jonqsu minħabba dan it-tkabbir.

               (3)

               Il-limitu fuq l-ammont ta' assi ta' riżervi barranin li jistgħu jiġu ttrasferiti lill-BĊE ikun ekwivalent għal EUR 57 606 524 025,77 b'effett mill-1 ta' Jannar 2007.

               (4)

               Skond il-prinċipji ġenerali tal-ġustizzja, trattament ugwali u l-protezzjoni ta' l-aspettattivi leġittimi fl-Istatut, dawk il-BĊNi parteċipanti li s-sehem relattiv fil-valur propjetarju akkumulat tal-BĊE jiżdied minħabba l-aġġustamenti fuq imsemmijin għandhom jagħmlu trasferiment kumpensatorju wkoll lil dawk il-BĊNi parteċipanti li s-seħem relattiv tagħhom jonqos.

               (5)

               L-ippeżar ta' l-iskema kapitali rispettiva ta' kull BĊN parteċipant sal-31 ta' Diċembru 2006 u b'seħħ mill-1 ta' Jannar 2007 għandu jkun espress bħala persentaġġ tal-kapital totali tal-BĊE kif sottoskrit mill-BĊNi parteċipanti kollha għall-iskop tal-kalkolazzjoni tal-valur ta' l-aġġustament ta' kull sehem ta' BĊN parteċipant fil-valur proprjetarju akkumulat tal-BĊE.

               (6)

               Għalhekk, l-adozzjoni ta' deċiżjoni ġdida tal-BĊE hija meħtieġa biex tħassar id-Deċiżjoni BĊE/2003/21 tat-18 ta' Diċembru 2003 li tippreskrivi miżuri meħtieġa għall-kontribuzzjoni tar-riżervi tal-BĊE u dispożizzjonijiet għall-aġġustament tal-klejms tal-banek ċentrali nazzjonali ekwivalenti għall-assi ta' riżervi barranin ttrasferiti (2) u d-Deċiżjoni BĊE/2004/8 tat-22 ta' April 2004 li tistabbilixxi l-miżuri meħtieġa għall-kontribuzjoni għall-valur proprjetarju akkumulat tal-Bank Ċentrali Ewropew, għall-aġġustament tal-klejms tal-banek ċentrali nazzjonali ekwivalenti għall-assi ta' riżervi barranin ittrasferiti, u għal kwistjonijiet finanzjarji relatati (3).

               (7)

               Bis-saħħa ta' l-Artikolu 1 tad-Deċiżjoni tal-Kunsill 2006/495/KE tal-11 ta' Lulju 2006 skond l-Artikolu 122(2) tat-Trattat fuq l-adozzjoni mis-Slovenja tal-valuta waħda fl-1 ta' Jannar 2007 (4), id-deroga favur is-Slovenja msemmija fl-Artikolu 4 ta' l-Att ta' l-Adeżjoni ta' l-2003 (5) huwa abrogat b'effett mill-1 ta' Jannar 2007,

         IDDEĊIEDA KIF ĠEJ:
   Artikolu 1
   Definizzjonijiet
   Għall-finijiet ta' din id-Deċiżjoni:

               (a)

               “valur proprjetarju akkumulat” ifisser it-total tar-riżervi tal-BĊE, kontijiet ta' rivalutazzjoni u dispożizzjonijiet ekwivalenti għar-riżervi kif ikkalkulati mill-BĊE sa l-31 ta' Diċembru 2006. Ir-riżervi tal-BĊE u dawk id-dispożizzjonijiet ekwivalenti għar-riżervi għandhom jinkludu, mingħajr limitazzjoni għall-ġeneralità tal-“valur proprjetarju akkumulat”, il-fond tar-riżerva ġenerali u d-dispożizzjoni ekwivalenti għar-riżervi għar-rata tal-kambju barrani, u r-riskji tar-rata ta' l-imgħax u l-prezz tad-deheb;

               (b)

               “data tat-trasferiment” tfisser it-tieni jum ta' negozju wara l-approvazzjoni tal-Kunsill Governattiv tal-kontijiet finanzjarji tal-BĊE għas-sena finanzjarja 2006;

               (ċ)

               “dħul tal-BĊE minn karti tal-flus euro” ifsser l-istess bħal “dħul tal-BĊE minn karti tal-flus fiċ-ċirkulazzjoni” kif imfisser fl-Artikolu 1(d) tad-Deċiżjoni BĊE/2005/11 tas-17 ta' Novembru 2005 fuq it-tqassim ta' dħul tal-Bank Ċentrali Ewropew fuq karti tal-flus euro fiċ-ċirkulazzjoni lill-banek ċentrali nazzjonali ta' l-Istati Membri li jipparteċipaw (6).

         Artikolu 2
   Kontribuzzjoni lir-riżervi u d-dispożizzjonijiet tal-BĊE
   1.   Jekk sehem ta' BĊN fil-valur proprjetarju akkumulat jiżdied minħabba żieda fl-ippeżar fl-iskema kapitali b'seħħ mill-1 ta' Jannar 2007, dak il-BĊN parteċipanti għandu jittrasferixxi l-ammont determinat bis-saħħa tal-paragrafu 3 lill-BĊE fid-data tat-trasferiment.
   2.   Jekk sehem ta' BĊN fil-valur proprjetarju akkumulat jonqos minħabba tnaqqis fl-ippeżar fl-iskema kapitali b'seħħ mill-1 ta' Jannar 2007, dak il-BĊN parteċipanti għandu jirċievi l-ammont determinat bis-saħħa tal-paragrafu 3 lill-BĊE fid-data tat-trasferiment.
   3.   Il-BĊE għandu, fil- jew qabel il-ġurnata meta l-Kunsill Governattiv japprova l-kontijiet finanzjarji tal-BĊE għas-sena finanzjarja 2006, jikkalkula u jikkonferma lil kull BĊN parteċipant jew l-ammont li għandu jiġi ttrasferit minn dak il-BĊN parteċipanti lill-BĊE meta japplika l-paragrafu 1, jew l-ammont li l-BĊN parteċipanti għandu jirċievi mill-BĊE meta japplika l-paragrafu 2. Bla ħsara għat-tqarrib, kull ammont li għandu jiġi ttrasferit jew irċevut għandu jkun ikkalkolat bil-multiplikazzjoni tal-valur proprjetarju akkumulat bid-differenza assoluta bejn kull skema ta' ippeżar ta' l-iskema kapitali tal-BĊN fil-31 ta' Diċembru 2006 u l-ippeżar ta' l-iskema kapitali tiegħu b'seħħ mill-1 ta' Jannar 2007 u r-riżultat jiġi diviż b'100.
   4.   Kull ammont deskritt fil-paragrafu 3 għandu jkun dovut f'euro fl-1 ta' Jannar 2007 imma għandu jkun ttrasferit effettivament fid-data tat-trasferiment.
   5.   Fid-data tat-trasferiment, BĊN parteċipant jew il-BĊE li jkollu jittrasferixxi ammont skond il-paragrafu 1 jew il-paragrafu 2 għandu jittrasferixxi wkoll separatament kull imgħax li jakkumula matul il-perjodu mill-1 ta' Jannar 2007 sad-data tat-trasferiment fuq kull ammont rispettiv dovut minn dan il-BĊN parteċipanti u l-BĊE. Min jittrasferixxi u min jirċievi dawn it-trasferimenti għandhom ikunu l-istess bħal min jittrasferixxi u min jirċievi l-ammonti li fuqhom jakkumula l-imgħax.
   6.   Jekk il-valur proprjetarju akkumulat huwa anqas minn żero, l-ammonti li għandhom jiġu ttrasferiti jew irċevuti skond il-paragrafu 3 u l-paragrafu 5 għandhom jitħallsu fid-direzzjonijiet opposti ta' dawk speċifikati fil-paragrafu 3 u l-paragrafu 5.
   Artikolu 3
   Aġġustament tal-klejms ekwivalenti għall-assi ta' riżervi barranin ttrasferiti
   1.   Billi l-aġġustament tal-klejms ekwivalenti għall-assi ta' riżervi barranin ttrasferiti għall-Banka Slovenije ser ikun irregolat bid-Deċiżjoni BĊE/2006/30 tat-30 ta' Diċembru 2006 fuq il-kapital imħallas, it-trasferiment ta' l-assi tar-riżervi barranin u l-kontribuzzjoni tal-Banka Slovenije lir-riżervi u dispożizzjonijiet tal-Bank Ċentrali Ewropew (7), dan l-Artikolu għandu jirregola l-aġġustament tal-klejms ekwivalenti għall-assi ta' riżerva barranin ittrasferiti lill-BĊNi parteċipanti oħrajn.
   2.   Il-klejms tal-BĊNi parteċipanti għandhom ikunu aġġustati b'effett mill-1 ta' Jannar 2007 skond l-ippeżar aġġustat ta' l-iskema kapitali tagħhom. Il-valur tal-klejms BĊNi parteċipanti b'effett mill-1 ta' Jannar 2007 jidher fit-tielet kolonna tat-tabella fl-Anness ta' din d-Deċiżjoni.
   3.   Għal dan il-għan, kull wieħed minn dawn il-BĊNi għandu, bis-saħħa ta' dan l-Artikolu u mingħajr il-ħtieġa ta' aktar formalita jew xi att, jew jittrasferixxi jew jirċievi b'effett mill-1 ta' Jannar 2007, is-sehem fil-kapital sottoskritt tal-BĊE muri ħdejn ismu fir-raba' kolonna tat-tabella fl-Anness I ma' din id-Deċiżjoni, fejn “+” għandu jirreferi għal sehem kapitali li l-BĊE għandu jittrasferixxi lil-BĊN u “-” għal sehem kapitali li l-BĊN għandu jittrasferixxi lill-BĊE.
   4.   Fl-ewwel jum ta' operazzjoni tat-Trans-European Automated Real-time Gross settlement Express Transfer system (“TARGET”) wara l-1 ta' Jannar 2007, kull BĊN parteċipant għandu jew jittrasferixxi jew jirċievi l-valur assolut ta' l-ammont (f'euro) muri ħdejn ismu fir-raba' kolonna tat-tabella fl-Anness ta' din id-Deċiżjoni, fejn “+” għandu jirriferi għall-ammont li l-BĊN għandu jittrasferixxi lill-BĊE u “-” għal ammont li l-BĊE għandu jirrtrasferxxi lill-BĊN parteċipanti.
   5.   Fl-ewwel ġurnata operattiva tat-TARGET wara l-1 ta' Jannar 2007, il-BĊE u l-BĊNi parteċipanti li huma obbligati li jittrasferixxu ammont taħt il-paragrafu 4 għandom kull wieħed minnhom separatament jittrasferixxu kull interess fuq l-ammonti dovuti rispettivi li jakkumulaw fuq il-perijodu mill-1 ta' Jannar 2007, sad-data tat-trasferiment. Min jittrasferixxi u min jirċievi dan l-imgħax għandhom ikunu l-istess bħal min jittrasferixxi u min jirċievi ta' l-ammonti li fuqhom jakkumula l-imgħax .
   Artikolu 4
   Dispożizzjonijiet Ġenerali
   1.   L-imgħax li jakkumula skond il-paragrafu 5 ta' l-Artikolu 2 u l-paragrafu 5 ta' l-Artikolu 3 għandu jkun kkalkulat fuq bażi ta' kuljum, bl-użu tal-metodu ta' kalkolu ta' matul 360-jum, b'rata daqs ir-rata ta' imgħax marġinali użata mis-SEBĊ fl-operazzjoni l-aktar riċenti ta' rifinanzjament ewlieni.
   2.   Kull trasferiment bis-saħħa tal-paragrafi 1, 2 u 5 ta' l-Artikolu 2 u l-paragrafi 4 u 5 ta' Artikolu 3 għandu jsir b'mod separat permezz tat-TARGET.
   3.   Il-BĊE u l-BĊNi parteċipanti li huma taħt obbligu li jagħmlu kull trasferiment msemmi fil-paragrafu 2 għandhom, eventwalment, jagħtu l-istruzzjonijiet meħtieġa biex jagħmlu dawn it-trasferimenti fil-ħin.
   Artikolu 5
   Dispożizzjonijiet finali
   1.   Din id-Deċiżjoni għandha tidħol fis-seħħ fl-1 ta' Jannar 2007.
   2.   Id-Deċiżjonijiet BĊE/2003/21 u BĊE/2004/8 huma b'dan imħassrin b'effett mill-1 ta' Jannar 2007.
   3.   Referenzi għad-Deċiżjonijiet BĊE/2003/21 u BĊE/2004/8 għandhom jiftehmu li huma referenzi għal din id-Deċiżjoni.

      Magħmula fi Frankfurt am Main, il-15 ta' Diċembru 2006.

            Il-President tal-BĊE

         Jean-Claude TRICHET

      (1)  Ara paġna 1 ta' dan il-Ġurnal Uffiċjali.

      (2)  ĠU L 9, 15.1.2004, p. 36.

      (3)  ĠU L 205, 9.6.2004, p. 13.

      (4)  ĠU L 195, 15.7.2006, p. 25.

      (5)  ĠU L 236, 23.9.2003, p. 33.

      (6)  ĠU L 311, 26.11.2005, p. 41.

      (7)  Ara paġna 17 ta' dan il-Ġurnal Uffiċjali.

      ANNESS
      KLEJMS EKWIVALLENTI GĦALL-ASSI TAR-RIŻERVI BARRANIN ITTRSFERITI LILL- BĊE

                  BĊN parteċipant

                  Klejms ekwivalenti għall-assi tar-riżervi barranin ittrasferiti lill-BĊE, fil-31 ta’ Diċembru 2006
                  (EUR)

                  Klejms ekwivalenti għall-assi tar-riżervi barranin ittrasferiti lill-BĊE, b’seħħ mill- 1 ta’ Jannar 2007
                  (EUR)

                  Ammont ta’ trasferiment
                  (EUR)

                  Nationale Bank van België/Banque Nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Bank of Greece

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d’Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74  (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Total (2):

                  39 782 265 621,70

                  40 041 833 998,13

                  + 259 568 376,43

         (1)  Jiġi ttrasferit b’seħħ mid-data stabbilita fid-Deċiżjoni BĊE/2006/30.

         (2)  Minħabba tqarrib, it-totali jistgħu ma jikkorrispondux mas-somma tal-figuri kollha murijin.


title: Deċiżjoni tal-Kunsill (UE) 2017/1243 tad-29 ta' Mejju 2017 dwar il-pożizzjoni li għandha tiġi adottata f'isem l-Unjoni Ewropea fl-Organizzazzjoni Marittima Internazzjonali (OMI) matul it-98 sessjoni tal-Kumitat tas-Sikurezza Marittima u l-71 sessjoni tal-Kumitat tal-Protezzjoni tal-Ambjent tal-Baħar dwar l-adozzjoni ta' emendi għar-Regolament SOLAS II-1/23, ir-Regolament SOLAS II-2/9.4.1.3, il-Kodiċijiet Internazzjonali tal-Vapuri ta' Veloċità Għolja tal-1994 u l-2000, il-Kodiċi Internazzjonali tat-Tagħmir għas-Salvataġġ u l-Appendiċi V tal-Anness VI tal-MARPOL

text:
               11.7.2017

               MT

               Il-Ġurnal Uffiċjali tal-Unjoni Ewropea

               L 178/9

         DEĊIŻJONI TAL-KUNSILL (UE) 2017/1243
   tad-29 ta' Mejju 2017
   dwar il-pożizzjoni li għandha tiġi adottata f'isem l-Unjoni Ewropea fl-Organizzazzjoni Marittima Internazzjonali (OMI) matul it-98 sessjoni tal-Kumitat tas-Sikurezza Marittima u l-71 sessjoni tal-Kumitat tal-Protezzjoni tal-Ambjent tal-Baħar dwar l-adozzjoni ta' emendi għar-Regolament SOLAS II-1/23, ir-Regolament SOLAS II-2/9.4.1.3, il-Kodiċijiet Internazzjonali tal-Vapuri ta' Veloċità Għolja tal-1994 u l-2000, il-Kodiċi Internazzjonali tat-Tagħmir għas-Salvataġġ u l-Appendiċi V tal-Anness VI tal-MARPOL
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Jenħtieġ li l-azzjoni mill-Unjoni fis-settur tat-trasport marittimu jkollha l-għan li ttejjeb is-sikurezza marittima u tipproteġi l-ambjent tal-baħar.

               (2)

               Il-Kumitat tas-Sikurezza Marittima (“MSC”) tal-Organizzazzjoni Marittima Internazzjonali (“OMI”) li ltaqa' fis-97 sessjoni tiegħu, approva emendi għar-Regolament II-1/23 u r-Regolament II-2/9.4.1.3 tal-Konvenzjoni Internazzjonali għas-Salvagwardja tal-Ħajja Umana fuq il-Baħar (“SOLAS”), għall-Kodiċijiet Internazzjonali tal-Vapuri ta' Veloċità Għolja tal-1994 u l-2000 (“Kodiċijiet HSC”), għall-Kodiċi Internazzjonali tat-Tagħmir tas-Salvataġġ (“Kodiċi LSA”) u għall-Anness għar-Riżoluzzjoni MSC.81(70). Dawk l-emendi huma mistennija li jiġu adottati matul it-98 sessjoni tal-MSC, li għandha ssir f'Ġunju 2017.

               (3)

               Il-Kumitat tal-Protezzjoni tal-Ambjent tal-Baħar (“MEPC”) tal-OMI, li ltaqa' fis-70 sessjoni tiegħu, approva emendi għall-Appendiċi V tal-Anness VI għall-Konvenzjoni Internazzjonali għall-Prevenzjoni tat-Tniġġis minn Vapuri (“Anness VI tal-MARPOL”)fir-rigward tal-informazzjoni li għandha tkun inkluża fin-Nota ta' Kunsinna tal-Bunker (“BDN”). Dawk l-emendi huma mistennija li jiġu adottati matul il-71 sessjoni tal-MEPC, li għandha ssir f'Lulju 2017.

               (4)

               L-MSC tal-OMI, li ltaqa' fil-95 u s-96 sessjonijiet tiegħu, approva għadd ta' abbozzi ta' emendi għar-Regolament SOLAS II-1 dwar ir-regolamenti tas-suddiviżjoni u l-istabbiltà f'kondizzjonijiet ta' ħsara. Il-pożizzjoni li għandha tiġi adottata f'isem l-Unjoni rigward dawk l-emendi ġiet determinata fid-Deċiżjoni tal-Kunsill (UE) 2016/2077 (1).

               (5)

               L-MSC tal-OMI, li ltaqa' fis-97 sessjoni tiegħu, qabel li jżomm sospiża l-adozzjoni tal-parti l-kbira tal-abbozzi tal-emendi għar-Regolament SOLAS II-1 dwar ir-regolamenti tas-suddiviżjoni u l-istabbiltà f'kondizzjonijiet ta' ħsara sat-98 sessjoni tiegħu, u fir-rigward tal-emendi għar-Regolament II-1/6, dwar il-formula għall-indiċi ta' suddiviżjoni R meħtieġ, huwa qabel li kwalunkwe modifika ulterjuri tar-Regolament II-1/6 jenħtieġ li ma tbaxxix il-livell attwali ta' sikurezza.

               (6)

               Għaldaqstant, il-pożizzjoni li għandha tiġi adottata f'isem l-Unjoni kif stipulat fl-Artikolu 2(1)(a) u l-Artikolu 2(2) tad-Deċiżjoni (UE) 2016/2077 tibqa' applikabbli.

               (7)

               L-MSC tal-OMI, li ltaqa' fis-97 sessjoni tiegħu, qabel li jarmonizza t-test fir-Regolamenti II-1/22, II-1/23 u II-1/24 fir-rigward tal-eżistenza ta' espressjonijiet multipli għal rekwiżiti simili, u li jaġġorna l-kontroreferenzi eżistenti, mingħajr ma jbiddel il-kontenut ta' emendi approvati preċedentement. Ir-Regolament II-1/23 jikkonċerna rekwiżiti simili għal vapuri ro-ro tal-passiġġieri u mhuwiex kopert mill-pożizzjoni li għandha tiġi adottata f'isem l-Unjoni kif stabbilit fid-Deċiżjoni (UE) 2016/2077. Id-Direttiva 2009/45/KE tal-Parlament Ewropew u tal-Kunsill (2) tapplika għall-vapuri tal-passiġġieri u l-vapuri tal-passiġġieri ta' veloċità għolja li jitħaddmu għal vjaġġi domestiċi. L-Artikolu 6(2)(a)(i) ta' dik id-Direttiva jipprevedi li vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata.

               (8)

               L-emendi għar-Regolament SOLAS II-2/9.4.1.3 jiċċaraw ir-rekwiżiti għall-integrità min-nirien tat-twieqi fil-vapuri tal-passiġġieri li jġorru mhux aktar minn 36 passiġġier u vapuri b'għan speċjali b'aktar minn 60 (iżda mhux aktar minn 240) persuna abbord. Vapuri li jġorru anqas minn 36 passiġġier jenħtieġ li jiżguraw l-istess livell ta' sikurezza bħal dawk li jġorru aktar minn 36 passiġġier. Id-Direttiva 2009/45/KE tapplika għall-vapuri tal-passiġġieri u l-vapuri tal-passiġġieri ta' veloċità għolja li jitħaddmu għal vjaġġi domestiċi. L-Artikolu 6(2)(a)(i) ta' dik id-Direttiva jipprevedi li vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata. Il-Parti B.10.4 tal-Kapitolu II-2 tal-Anness I għal dik id-Direttiva tistipula li għal vapuri tal-passiġġieri li jġorru mhux aktar minn 36 passiġġier, għandha tingħata attenzjoni speċjali lill-integrità fir-rigward tan-nirien tat-twieqi li jiffaċċjaw żoni tal-imbarkazzjoni miftuħa jew magħluqa tad-dgħajjes tas-salvataġġ u taċ-ċattri tas-salvataġġ u għall-integrità fir-rigward ta' reżistenza min-nirien tat-twieqi li jkunu jinsabu taħt tali żoni f'tali pożizzjoni li l-falliment tagħhom waqt nirien itellef il-varar ta', jew l-imbarkazzjoni fid-dgħajjes tas-salvataġġ jew taċ-ċattri tas-salvataġġ.

               (9)

               L-emendi għall-Kodiċijiet HSC jiċċaraw l-applikazzjoni tal-paragrafi 8.10.1.4 sa 8.10.1.6 tal-Kodiċijiet HSC rigward l-eżenzjoni tal-ġarr ta' dgħajjes tas-salvataġġ għall-vapuri ta' veloċità għolja b'tul ta' inqas minn 20 m u inqas minn 30 m, rispettivament. Vapur ta' veloċità għolja b'tul inqas minn 30 m għall-finijiet tal-Kodiċi HSC tal-2000, jew b'tul inqas minn 20 m għall-finijiet tal-Kodiċi HSC tal-1994, jista' jiġi eżentat milli jġorr dgħajsa tas-salvataġġ, dment li r-rekwiżiti tal-paragrafu 8.10.1.6 tal-Kodiċijiet HSC jiġu ssodisfati, li jinkludi punt ġdid li jiddikjara li għandu jkun possibbli li kull persuna li ma tistax tieħu ħsieb tagħha nnifisha tiġi rkuprata mill-ilma f'pożizzjoni tal-ġisem orizzontali jew kważi orizzontali. Id-Direttiva 2009/45/KE tapplika għall-vapuri tal-passiġġieri u l-vapuri tal-passiġġieri ta' veloċità għolja li jitħaddmu għal vjaġġi domestiċi. L-Artikolu 6(2)(a)(i) ta' dik id-Direttiva jipprevedi li vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata.

               (10)

               Il-Kodiċi LSA jipprovdi rekwiżiti internazzjonali għat-tagħmir tas-salvataġġ li huma koperti mill-Kapitolu III tal-Konvenzjoni SOLAS tal-1974, kif emendata. L-emendi għall-paragrafi 6.1.1.5 u 6.1.1.6 tal-Kodiċi LSA u għall-paragrafu 8.1.1 tal-parti 1 tal-Anness għar-Riżoluzzjoni MSC.81(70) jiżguraw konsistenza mat-testijiet statiċi u t-tagħbijiet ta' prova tagħhom li t-tagħmir għall-varar, inkluż il-membri strutturali u l-vinċijiet tiegħu, irid jirreżisti. Jenħtieġ li dawk l-emendi jiġu trattati bħala korrezzjonijiet minuri. It-tagħmir għall-varar u l-vinċijiet huma elenkati fir-Regolament ta' Implimentazzjoni tal-Kummissjoni (UE) 2017/306 (3), li jirreferi għall-Kodiċi LSA u għar-Riżoluzzjoni MSC.81(70) fir-rigward tal-partiti MED/1.21, 1.23, 1.24 u 1.25 f'dak li għandu x'jaqsam mat-tagħmir għall-varar, u fir-rigward tal-partiti MED/1.41a, 1.41b, 1.41c, 1.41d, 1.41e f'dak li għandu x'jaqsam mal-vinċijiet. Għaldaqstant, huma jaqgħu taħt il-kamp ta' applikazzjoni tad-Direttiva 2014/90/UE tal-Parlament Ewropew u tal-Kunsill (4).

               (11)

               L-emendi għall-Appendiċi V tal-Anness VI tal-MARPOL jiċċaraw li l-vapuri li jissodisfaw ir-rekwiżiti tal-Anness VI tal-MARPOL fir-rigward tal-kontenut ta' kubrit fil-karburant fiż-żoni ta' kontroll tal-emissjonijiet (tal-kubrit) (“(S)ECAs”) permezz ta' mezzi ekwivalenti (sistemi għat-tindif tal-gass tal-egżost (“EGCS”)), jistgħu jippermettu lill-fornitur, wara n-notifika tax-xerrej, li jiddikjara fil-BDN, li l-karburant kien intenzjonat għall-użu minn vapur li jissodisfa r-rekwiżiti tal-kubrit permezz ta' mezzi ekwivalenti. Peress li l-għadd ta' vapuri mgħammra bl-EGCS qiegħed dejjem jikber, l-emendi għall-Appendiċi V tal-Anness VI tal-MARPOL huma neċessarji sabiex it-test standard tal-BDN ikun konformi mal-fatt li l-vapuri jistgħu jkomplu jużaw karburanti b'kontenut ogħla ta' kubrit anke wara d-dħul fis-seħħ mill-1 ta' Jannar 2015 tar-rekwiżiti għall-kontenut ta' kubrit ta' 0,10 % fis-(S)ECAs. Ir-rekwiżiti tal-Anness VI tal-MARPOL, fir-rigward tal-limitazzjoni tal-emissjonijiet tal-SOx huma implimentati fil-liġi tal-Unjoni permezz tad-Direttiva (UE) 2016/802 tal-Parlament Ewropew u tal-Kunsill (5). L-Artikolu 6(9)(b) u (c) u l-Artikolu 13(2)(a) ta' dik id-Direttiva jirreferu għall-BDN bħala l-mekkaniżmu prinċipali biex tiġi żgurata l-konformità mad-Direttiva. Il-mezzi ekwivalenti ta' konformità huma meqjusa bħala metodi alternattivi ta' tnaqqis tal-emissjonijiet, kif definit fl-Artikolu 2(o) ta' dik id-Direttiva, u jistgħu jintużaw dment li l-vapuri li jużaw il-metodu ta' tnaqqis tal-emissjonijiet jiksbu kontinwament it-tnaqqis fl-emissjonijiet tad-diossidu tal-kubrit li jkun mill-anqas ekwivalenti għat-tnaqqis li jinkiseb bl-użu ta' karburanti tal-baħar li jissodisfaw ir-rekwiżiti ta' dik id-Direttiva.

               (12)

               L-Unjoni mhijiex Membru tal-OMI, u lanqas ma hija parti kontraenti għall-konvenzjonijiet u l-kodiċijiet rilevanti. Għalhekk jenħtieġ li l-Kunsill jawtorizza lill-Istati Membri biex jesprimu l-pożizzjoni tal-Unjoni u biex jesprimu l-approvazzjoni tagħhom li jintrabtu b'dawk l-emendi, sa fejn dawk l-emendi jaqgħu taħt il-kompetenza esklużiva tal-Unjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni fit-98 sessjoni tal-Kumitat tas-Sigurtà Marittima tal-OMI għandha tkun li taqbel mal-adozzjoni tal-emendi li ġejjin:

               (a)

               l-emendi għar-Regolament SOLAS II-1/23, kif stipulat fl-Anness 1 għad-dokument tal-OMI, MSC 97/WP.5, soġġett għall-modifiki proposti fid-dokumenti tal-OMI, MSC 97/3/5 u MSC 97/3/4;

               (b)

               l-emendi għar-Regolament SOLAS II-2/9.4.1.3, kif stipulat fl-Anness 13 għad-dokument tal-OMI, MSC 97/22/Add 1;

               (c)

               l-emendi għall-Kodiċijiet HSC, kif stipulat fl-Annessi 15 u 16 għad-dokument tal-OMI, MSC 97/22/Add.1;

               (d)

               l-emendi għall-Kodiċi LSA u għall-Anness għar-Riżoluzzjoni MSC.81(70), kif stipulat fl-Anness 17 għad-dokument tal-OMI, MSC 97/22/Add.1, u fl-Anness 1 għad-dokument tal-OMI, MSC 98/3/1.

         Artikolu 2
   Il-pożizzjoni li għandha tiġi adottata f'isem l-Unjoni fil-71 sessjoni tal-Kumitat tal-Protezzjoni tal-Ambjent tal-Baħar tal-OMI għandha tkun li taqbel mal-adozzjoni tal-emendi għall-Appendiċi V tal-Anness VI tal-MARPOL, kif stipulat fl-Anness 7 għad-dokument tal-OMI, MEPC 70/18/Add.1.
   Artikolu 3
   1.   Il-pożizzjonijiet li għandhom jiġu adottati f'isem l-Unjoni kif imniżżel fl-Artikoli 1 u 2 għandhom jiġu espressi mill-Istati Membri, li huma membri tal-OMI, billi jaġixxu b'mod konġunt fl-interessi tal-Unjoni.
   2.   Jista' jsir qbil dwar bidliet minuri fil-pożizzjonijiet imsemmija fl-Artikoli 1 u 2 mingħajr deċiżjoni ulterjuri tal-Kunsill.
   Artikolu 4
   L-Istati Membri huma b'dan awtorizzati li jagħtu l-approvazzjoni tagħhom li jintrabtu, fl-interessi tal-Unjoni, bl-emendi msemmija fl-Artikoli 1 u 2, sa fejn dawk l-emendi jaqgħu taħt il-kompetenza esklużiva tal-Unjoni.
   Artikolu 5
   Din id-Deċiżjoni hija indirizzata lill-Istati Membri.

      Magħmul fi Brussell, id-29 ta' Mejju 2017.

            Għall-Kunsill

            Il-President

         C. CARDONA

      (1)  Id-Deċiżjoni tal-Kunsill (UE) 2016/2077 tas-17 ta' Ottubru 2016 dwar il-pożizzjoni li għandha tiġi adottata f'isem l-Unjoni Ewropea fl-Organizzazzjoni Marittima Internazzjonali (OMI) matul is-70 sessjoni tal-Kumitat tal-Protezzjoni tal-Ambjent tal-Baħar u fis-97 sessjoni tal-Kumitat tas-Sikurezza Marittima, dwar l-adozzjoni ta' emendi tal-Anness VI tal-MARPOL, ir-Regolamenti SOLAS II-1, ir-Regolamenti SOLAS III/1.4, III/30 u III/37, ir-Regolamenti SOLAS II-2/1 u II-2/10, ir-Regolament SOLAS II-1/3-12, il-Konvenzjoni u l-Kodiċi tal-STCW, il-Kodiċi tas-Sistemi ta' Sikurezza kontra n-Nirien u l-Kodiċi tal-Programm Imtejjeb ta' Stħarriġ tal-2011 (ĠU L 320, 26.11.2016, p. 36).

      (2)  Id-Direttiva 2009/45/KE tal-Parlament Ewropew u tal-Kunsill tas-6 ta' Mejju 2009 dwar regoli u standards ta' sigurtà għal vapuri tal-passiġġieri (ĠU L 163, 25.6.2009, p. 1).

      (3)  Ir-Regolament ta' Implimentazzjoni tal-Kummissjoni (UE) 2017/306 tas-6 ta' Frar 2017 li jindika rekwiżiti għad-disinn, il-kostruzzjoni u l-prestazzjoni u l-istandards tal-ittestjar għat-tagħmir tal-baħar (ĠU L 48, 24.2.2017, p. 1).

      (4)  Id-Direttiva 2014/90/UE tal-Parlament Ewropew u tal-Kunsill tat-23 ta' Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (ĠU L 257, 28.8.2014, p. 146).

      (5)  Id-Direttiva (UE) 2016/802 tal-Parlament Ewropew u tal-Kunsill tal-11 ta' Mejju 2016 dwar tnaqqis tal-kontenut tal-kubrit f'ċerti karburanti likwidi (ĠU L 132, 21.5.2016, p. 58).


title: Deċiżjoni tal-Kunsill (UE) 2016/551 tat-23 ta' Marzu 2016 li tistabbilixxi l-pożizzjoni li għandha tittieħed f'isem l-Unjoni Ewropea fil-Kumitat Konġunt tar-Riammissjoni dwar Deċiżjoni tal-Kumitat Konġunt tar-Riammissjoni dwar l-arranġamenti ta' implimentazzjoni għall-applikazzjoni tal-Artikoli 4 u 6 tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni mill-1 ta' Ġunju 2016

text:
               9.4.2016

               MT

               Il-Ġurnal Uffiċjali tal-Unjoni Ewropea

               L 95/9

         DEĊIŻJONI TAL-KUNSILL (UE) 2016/551
   tat-23 ta' Marzu 2016
   li tistabbilixxi l-pożizzjoni li għandha tittieħed f'isem l-Unjoni Ewropea fil-Kumitat Konġunt tar-Riammissjoni dwar Deċiżjoni tal-Kumitat Konġunt tar-Riammissjoni dwar l-arranġamenti ta' implimentazzjoni għall-applikazzjoni tal-Artikoli 4 u 6 tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni mill-1 ta' Ġunju 2016
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 79(3), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni (“il-Ftehim”) ġie konkluż permezz tad-Deċiżjoni tal-Kunsill 2014/252/UE (1) u daħal fis-seħħ fl-1 ta' Ottubru 2014. Skont l-Artikolu 24(3) tal-Ftehim, id-dispożizzjonijiet tal-Artikoli 4 u 6 tal-Ftehim li jirreferu għar-riammissjoni ta' ċittadini ta' pajjiżi terzi u persuni apolidi għandhom japplikaw mill-1 ta' Ottubru 2017.

               (2)

               L-Unjoni u t-Turkija esprimew il-qbil politiku tagħhom fis-summit li sar fid-29 ta' Novembru 2015, li l-Ftehim ikun applikabbli b'mod sħiħ mill-1 ta' Ġunju 2016.

               (3)

               L-Artikolu 19(1)(b) tal-Ftehim jipprevedi li l-Kumitat Konġunt tar-Riammissjoni jiddeċiedi dwar arranġamenti ta' implimentazzjoni meħtieġa għall-applikazzjoni uniformi tal-Ftehim. Għaldaqstant ikun xieraq li jiġu stabbiliti b'Deċiżjoni tal-Kumitat Konġunt tar-Riammissjoni l-arranġamenti ta' implimentazzjoni meħtieġa sabiex l-applikabbiltà tal-obbligi skont l-Artikoli 4 u 6 tal-Ftehim tiġi antiċipata mill-1 ta' Ġunju 2016.

               (4)

               Ir-Renju Unit huwa marbut bil-Ftehim u għalhekk qed jieħu sehem fl-adozzjoni ta' din id-Deċiżjoni.

               (5)

               L-irlanda mhijiex marbuta bil-Ftehim u lanqas mhija suġġetta għall-applikazzjoni tiegħu u għalhekk mhijiex qed tieħu sehem fl-adozzjoni ta' din id-Deċiżjoni.

               (6)

               Id-Danimarka mhijiex marbuta bil-Ftehim u lanqas mhija suġġetta għall-applikazzjoni tiegħu u għalhekk mhijiex qed tieħu sehem fl-adozzjoni ta' din id-Deiċiżjoni.

               (7)

               Fid-dawl ta' dan ta' hawn fuq, huwa meħtieġ li tiġi stabbilita l-pożizzjoni li għandha tittieħed f'isem l-Unjoni fil-Kumitat Konġunt tar-Riammissjoni dwar deċiżjoni tal-Kumitat Konġunt tar-Riammissjoni dwar l-arranġamenti ta' implimentazzjoni għall-applikazzjoni tal-Artikoli 4 u 6 tal-Ftehim mill-1 ta' Ġunju 2016,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kumitat Konġunt tar-Riammissjoni bejn l-UE u t-Turkija fir-rigward ta' deċiżjoni tal-Kumitat Konġunt tar-Riammissjoni dwar arranġamenti ta' implimentazzjoni għall-applikazzjoni tal-Artikoli 4 u 6 tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni mill-1 ta' Ġunju 2016, għandha tkun ibbażata fuq l-abbozz ta' deċiżjoni tal-Kumitat Konġunt tar-Riammissjoni, mehmuż ma' din id-Deċiżjoni.
   Emendi minuri għal dak l-abbozz ta' deċiżjoni jistgħu jiġu aċċettati mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-23 ta' Marzu 2016.

            Għall-Kunsill

            Il-President

         A.G. KOENDERS

      (1)  Id-Deċiżjoni tal-Kunsill 2014/252/UE tal-14 ta' April 2014 dwar il-konklużjoni tal-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni (ĠU L 134, 7.5.2014, p. 1).

      ABBOZZ
      DEĊIŻJONI Nru 2/2016 TAL-KUMITAT KONĠUNT TAR-RIAMMISSJONI STABBILIT BIL-FTEHIM BEJN L-UNJONI EWROPEA U R-REPUBBLIKA TAT-TURKIJA DWAR IR-RIAMMISSJONI TA' PERSUNI LI JIRRISJEDU MIGĦAJR AWTORIZZAZZJONI
      ta'
      dwar l-arranġamenti ta' implimentazzjoni għall-applikazzjoni tal-Artikoli 4 u 6 tal-Ftehim mill-1 ta' Ġunju 2016
      IL-KUMITAT,
      Wara li kkunsidra l-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni, u b'mod partikolari l-Artikolu 19(1)(b) tiegħu,
      Billi:

                  (1)

                  Il-Ftehim bejn l-Unjoni Ewropea u r-Repubblika tat-Turkija dwar ir-riammissjoni ta' persuni li jirrisjedu mingħajr awtorizzazzjoni ('il-Ftehim') daħal fis-seħħ fl-1 ta' Ottubru 2014.

                  (2)

                  L-Artikolu 24(3) tal-Ftehim jistipula li l-obbligi marbuta mar-riammissjoni ta' ċittadini ta' pajjiżi terzi u persuni apolidi kif inhuma previsti fl-Artikoli 4 u 6 tail-Ftehim għandhom isiru applikabbli biss tliet snin wara d-dħul fis-seħħ tal-Ftehim.

                  (3)

                  Filwaqt li jikkunsidra l-ftehim politiku li ntlaħaq miż-żewġ partijiet fis-Summit bejn l-UE u t-Turkija li sar fid-29 ta' Novembru 2015 sabiex il-Ftehim jibda japplika b'mod sħiħ minn Ġunju 2016,

            IDDEĊIEDA LI JADOTTA L-ARRANĠAMENT TA' IMPLIMENTAZZJONI LI ĠEJ:
      Artikolu 1
      L-obbligi ppreżentati fl-Artikoli 4 u 6 tal-Ftehim, li jirreferu għar-riammissjoni ta' ċittadini ta' pajjiżi terzi u persuni apolidi, ser ikunu applikabbli mill-1 ta' Ġunju 2016.
      Artikolu 2
      Din id-deċiżjoni għandha tkun vinkolanti wara li jkunu twettqu l-proċeduri interni meħtieġa mil-liġijiet tal-Partijiet.

         Magħmul fi …

            …

               (għall-Unjoni Ewropea)

            …

               (għar-Repubblika tat-Turkija)